Peter, Paul and Mary

miniatura|260px|Peter, Paul and Mary nunha foto publicitaria do ano 1963
miniatura|260px|Peter, Paul and Mary en marzo de 1963, en Washington
Peter, Paul and Mary foi un trío folk dos Estados Unidos, composto por Peter Yarrow, Noel Paul Stookey e Mary Travers. O trío de cantantes e activistas, iniciado en 1960, tivo case cincuenta anos de carreira. Despois da morte da cantante Mary Travers en 2009, por mor dun cancro, Peter Yarrow e Noel Stookey continuaron a actuar como dúo co nome de Peter and Paul.

 Historia 
 Anos iniciais (1961–69) 
O empresario Albert Grossman creou o grupo Peter, Paul and Mary en 1961, despois dunha audición con diversos cantantes da escena folk de Nova York. Tras ensaiar en Miami, Grossman preparou unha actuación do trío no The Bitter End, un café popular no escenario folk do Greenwich Village. Gravaron o seu primeiro disco, Peter, Paul and Mary, no ano seguinte. O álbum incluía "500 Miles", "Lemon Tree", e o éxito de Pete Seeger "If I Had a Hammer" e "Where Have All the Flowers Gone??". O álbum foi listado no Top Ten da Billboard durante dez meses, incluíndo sete semanas na posición n.º 1, e permaneceu nas seguintes décadas como un éxito de vendas constante, con preto de dous millóns de copias, gañando un disco de platino dobre da RIAA só nos Estados Unidos.

O grupo debutou na televisión en 1961 ou 1962 no talk show PM East/PM West, presentado por Mike Wallace e Joyce Davidson. En 1963, Peter, Paul and Mary gravaran tres álbums, e os tres estiveron no Top Ten na semana do asasinato do presidente John F. Kennedy.

En 1963, o grupo lanzou "Puff the Magic Dragon", con música de Yarrow e letra baseada nun poema dun estudante da Universidade Cornell, Leonard Lipton. Aínda que a lenda afirma que a canción está chea de referncias ás drogas, probablemente trata da fin da inocencia infantil.Entrevista con Peter Yarrow

En 1963, o grupo presentou "If I Had a Hammer" na Marcha sobre Washington, lembrada especialmente polo discurso "Teño un soño" de Martin Luther King, Jr. Un dos seus éxitos máis destacados foi a canción de Bob Dylan "Blowin' in the Wind". Tamén cantaron outras cancións de Bob Dylan, como "The Times They Are a-Changin'", "Don't Think Twice, It's All Right" e "When the Ship Comes In". O seu produtor, Albert Grossman, tamén era empresario de Dylan. O seu éxito coa música de Bob Dylan "Don't Think Twice, It's All Right" axudou a proxectar o álbum do mesmo Dylan "The Freewheelin' Bob Dylan", lanzado poucos meses antes, para o Top 30.The Times. Obituario de Mary Travers, 18 de setembro de 2009

"Leaving On A Jet Plane", escrito polo amigo do grupo John Denver, converteuse no seu único éxito Top 1, así como o seu último Top 40 en decembro de 1969, e foi o único sinxelo disco de ouro (un millón de copias vendidas). "Day Is Done", en xuño de 1969, foi o último éxito Hot 100 que gravou o trío.

Separación (1970–78)
O trío terminou en 1970 e todos seguiron carreiras en solitario, cun éxito moito menor do que experimentaran como grupo.

Retorno (1978–2009)
miniatura|260px|Peter, Paul and Mary nunha actuación de 2006
En 1978, reuníronse para un concerto contra a enerxía nuclear e continuaron a gravar discos xuntos e planear unha xira, realizando preto de corenta e cinco espectáculos por ano ata a morte de Mary Travers.Tour schedule

O grupo foi introducido no Vocal Group Hall of Fame en 1999.

Os tres membros do grupo foron activistas políticos prolíficos no movemento pacifista e outras causas. Foron premiados coa Peace Abbey Courage of Conscience o 1 de setembro de 1990.

En 2004, Travers foi diagnosticada con leucemia, o que provocou a cancelación dos concertos restantes da xira dese ano. Recibiu un transplante de medula e volveu á xira o 9 de decembro de 2005 cunha actuación no Carnegie Hall. En 2007, o trío cancelou varias actuacións segundo a enfermidade de Mary non melloraba. Foi precisa unha segunda cirurxía e cancelar novamente a xira. A doenza impediu que Travers participase na xira do verán de 2009, mais Peter e Paul actuaron nesas datas como dúo, nomeando o espectáculo "Peter & Paul Celebrate Mary and 5 Decades of Friendship" ("Peter & Paul celebran a Mary e cinco décadas de amizade").

O trío desapareceu o 16 de setembro de 2009, cando Mary Travers morreu aos 72 de complicacións resultantes da quimioterapia,Mary Travers Of Peter, Paul and Mary Dies New York Times 16 de setembro de 2009 o mesmo ano en que o grupo foi incluído no Hit Parade Hall of Fame.

 Influencia 
Mary Travers mencionaba entre as súas influencias a Woody Guthrie, Pete Seeger e The Weavers. O grupo fixo un tributo a algúns dos seus mentores e contemporáneos no seu álbum "Lifeline Concert", de 2004.

Discografía
 Sinxelos 
 Ano Título Posición na clasificaciónWhitburn, Joel. The Billboard Book of Top 40 Hits. 8th ed. Minneapolis: Watson-Guptill Publications, Incorporated, 2004. p488 Álbum US Hot 100 US AC 1962 "Lemon Tree"<small>cara B: "Early In The Morning" 35 - Peter, Paul and Mary 1962 "If I Had a Hammer (The Hammer Song)"<small>cara B: "Gone The Rainbow" (de Moving) 10 - 1963 "Puff, the Magic Dragon)"<small>lado-B: "Pretty Mary" 2 1 Moving 1963 "Big Boat"<small>cara B: "Tiny Sparrow" 93 - 1963 "Settle Down (Goin' Down That Highway)"<small>cara B: "500 Miles" (from Peter, Paul and Mary) 56 - 1963 "Blowin' in the Wind"<small>cara B: "Flora" (de Moving) 2 1 In the Wind 1963 "Don't Think Twice, It's All Right"<small>cara B: "Autumn To May" (de Peter, Paul and Mary) 9 2 1963 "Stewball"<small>cara B: "The Cruel War" (de Peter, Paul and Mary) 35 - 1963 "A Soalin'"<small>lado-B: "Hush-A-Bye" (de In The Wind) - -Moving 1964 "Tell it on the Mountain"<small>cara B: "Old Coat" (de Moving) 33 7In the Wind 1964 "Oh Rock My Soul (Part 1)"<small>cara B: "Oh Rock My Soul (Part 2) - -Non-album single 1965 "For Lovin' Me"<small>cara B: "Monday Morning" 30 - A Song Will Rise 1965 "When The Ship Comes In"<small>cara B: "The Times They Are A-Changin'" (pista non do álbum) 91 - 1965 "Early Mornin' Rain"<small>cara B: "The Rising Of The Moon" 91 - See What Tomorrow Brings 1966 "Cruel War"<small>cara B: "Mon Vrai Destin" 52 4 The Peter, Paul and Mary Album 1966 "Hurry Sundown"<small>cara B: "Sometime Lovin'" - - 1966 "The Other Side Of This Life"<small>cara B: "Sometime Lovin'" - - 1966 "For Baby (For Bobbie)"<small>cara B: "Hurry Sundown" - - 1967 "I Dig Rock and Roll Music"<small>cara B: "The Great Mandella (The Wheel Of Life)" 9 - Album 1700 1967 "Too Much of Nothing"<small>cara B: "The House Song" (de Album 1700) 35 - Late Again 1968 "Love City (Postcard from Duluth)"<small>cara B: "Yesterday's Tomorrow" - - 1969 "Day is Done"<small>cara B: "Make Believe Town" 21 - Peter, Paul and Mommy 1969 "Leaving on a Jet Plane"<small>cara B: "The House Song" 1 1 Album 1700 1969 "The Marvelous Toy"<small>cara B: "Christmas Dinner" - - Peter, Paul and Mommy

 Álbums 
 1962: Peter, Paul and Mary
 1963: Moving
 1963: In the Wind
 1965: A Song Will Rise
 1965: See What Tomorrow Brings
 1966: The Peter, Paul and Mary Album
 1967: Album 1700
 1968: Late Again
 1969: Peter, Paul and Mommy
 1972: Peter Weave The Sunshine
 1986: No Easy Walk To Freedom
 1990: Flowers & Stones
 1995: Once Upon The Time
 1995: LifeLines
 1996: LifeLines Live
 2000: Don't Laugh at Me
 2004: In These Times
 2008: The Solo Recordings (1971–1972)
 2010: "The Prague Sessions"

 Recompilacións 
 1970: The Best of Peter, Paul and Mary: Ten Years Together
 1977: Peter Paul & Mary - Star Collection (Warner)
 1998: Around the Campfire
 1998: The Collection
 1999: Songs of Conscience and Concern
 2004: Carry It On [4-CD, 1-DVD boxed set]
 2005: The Very Best of Peter, Paul & Mary
 2005: Platinum Collection
 2006: Weave Me the Sunshine

 Álbums ao vivo 
 1964: In Concert
 1983: Such Is Love
 1988: A Holiday Celebration
 1993: Peter, Paul and Mommy, Too

 Videografía 
 1986: Peter, Paul & Mary 25th Anniversary Concert
 1988: Peter, Paul & Mary Holiday Concert
 1993: Peter, Paul & Mommy, Too
 1996: Peter, Paul & Mary: Lifelines Live
 2004: Peter, Paul & Mary: Carry It On — A Musical Legacy

 Na cultura popular 
 Peter, Paul & Mary son referenciados no sinxelo da cantante Britney Spears "3", que debutou no primeiro posto da Hot 100 da Billboard.
 Peter Yarrow dixo no documental Peter, Paul & Mary: Carry It On — A Musical Legacy que sempre tentaron colocar polo menos unha canción para nenos en cada álbum. No filme, o grupo é mostrado nun concerto infantil.
 No episodio 9 ("The Phone Message") da serie Seinfeld, George canta "Lemon Tree", de Peter, Paul and Mary, para avisar a Jerry que a muller á que está facendo as beiras está entrando no recinto.
 En Will & Grace, Jack fai referencias frecuentes a Peter, Paul and Mary.
 No filme Armageddon, Ben Affleck canta "Leaving on a Jet Plane" antes de partir cara ao espazo.
 En Meet the Parents, Greg e Jack escoitan "Puff, the Magic Dragon" e Greg tenta explicar o suposto significado da letra.
 Peter, Paul and Mary son mencionados na canción "Breathe" (2001), da banda Depeche Mode.

 Notas 

 Véxase tamén 
 Ligazóns externas 
Páxina oficial
 Peter, Paul and Mary - Vocal Group Hall of Fame Page.
Peter Yarrow Interview NAMM Oral History Library (2017)

Categoría:Grupos musicais da cidade de Nova York
Categoría:Grupos musicais formados en 1961
Categoría:Grupos musicais separados en 2009
Categoría:Grupos musicais de folk
Categoría:Artistas de Warner Bros. Records